***Prodaja nekretnine, postrojenja i opreme***

Evidentiranje prodaje stalne imovine vrši se prema neto principu, što znači da se kao prihod - dobitak od prodaje ili rashod gubitak od prodaje – priznaje samo razlika između prodajne i knjigovodstvene vrednosti uvećane za troškove prodaje

Napomena:

(Troškovi prodaje utiču na prihod/rashod od prodaje samo ukoliko je računovodstvenim politkama preduzeća, određeno da se dodatni troškovi koji nastaju po osnovu prodaje stalnih sredstava, iskazuju kao sastavni deo, odnosno korekcija dobitka ili gubitka od prodaje osnovnih sredstava).

***Prodajna vrednost osnovnog sredstva*** je vrednost po kojoj je osnovno sredstvo prodato.

***Knjigovodstvena vrednost*** osnovnog sredstva je njena sadašnja vrednost (razlika između nabavne vrednosti i ispravke vrednosti do momenta prodaje osnovnog sredstva)

***Troškovi prodaje*** - u troškove prodaje ulaze troškovi po osnovu oglašavanja prodaje, pregovora sa kupcima, advokatskih usluga, poreza na prenos apsolutnih prava (kada pada na teret prodavca). Ovi troškovi se mogu evidentirati i na odgovarajućim računima klase 5, knjiženjem ulaznih računa za troškove. U tom slučaju neće uticati na korekciju dobitka ili gubitka od prodaje.

***Prihod od prodaje osnovnih sredstava*** (nematerijalnih ulaganja, nekretnina, postrojenja i opreme) nastaje kada je prodajna vrednost osnovnog sredstva **veća** od knjigovodstvene vrednosti osnovnog sredstva. Prema pravilniku o kontnom okviru, prihodi od prodaje osnovnih sredstava iskazuju se na računu 670.

Ukoliko je prodajna vrednost opreme manja od njene knjigovodstvene vrednosti, nastaje ***negativan efekat - gubitak od prodaje stalnih sredstava*** (nematerijalnih ulaganja, nekretnina, postrojenja i opreme). Prema pravilniku o kontnom okviru, rashodi od prodaje osnovnih sredstava iskazuju se na računu 570.

***Za utvrđivanje dobitka ili gubitka od prodaje stalne imovine relevantni su sledeći elementi:***

* **Prodajna vrednost**
* **Knjigovodstvena vrednost** (nabavna vrednost umanjena za ispravku vrednosti)
* **Dodatni troškovi** - ukoliko je računovodstvenim politkama određeno da se dodatni troškovi koji nastaju po osnovu prodaje stalnih sredstava, iskazuju kao sastavni deo, odnosno korekcija dobitka ili gubitka od prodaje osnovnih sredstava.

***Dobitak od prodaje stalne imovine za prodaju 10 radnih stolova može da bude prikazan na sledeći način:***

10 radnih stolova prodato je po ceni od 4.000 dinara (prodajna vrednost bez PDV-a je 40.000). Stolovi su nabavljeni 20.01.2014. godine po ceni od 4.500 dinara. (nabavna vrednost stolova 45.000 dinara. Osnovno sredstvo prodato je 31.12.2015 i do momenta prodaje ukupna ispravka vrednosti (amortizacija) radnih stolova iznosi: 8.625 dinara.

Rekapitulacija prodaje



***Gubitak*** ***od*** ***prodaje stalne imovine za prodaju 10 radnih stolova može da bude prikazan na sledeći način:***

10 radnih stolova prodato je po ceni od 3.000 dinara (prodajna vrednost bez PDV-a je 30.000). Stolovi su nabavljeni 20.01.2014. godine po ceni od 4.500 dinara. (nabavna vrednost stolova 45.000 dinara. Osnovno sredstvo prodato je 31.12.2015 i do momenta prodaje ukupna ispravka vrednosti (amortizacija) radnih stolova iznosi: 8.625 dinara

Rekapitulacija prodaje



***Poreski aspekt prodaje osnovnog sredstva***

Za prodaju osnovnog sredstva za koje smo imali prava odbitka PDV-a, PDV **se obračunava** na osnovicu za PDV (prodajnu vrednost kupcu bez poreza).

Za prodaju osnovnog sredstva za koje nismo imali prava odbitka PDV-a, PDV **se ne obračunava**. Taj promet oslobođen je po članu 25. Stav 2. Tačka 3a. Zakona o PDV (Poresko oslobođenje za promet dobara i usluga bez prava na odbitak prethodnog poreza).

***Evidentiranje prodaje osnovnog sredstva u pomoćnim knjigama***

Po donošenju odluke o prodaji osnovnog sredstva potrebno je obračunati amoritzaciju do dana prodaje, kako bi se dobila knjigovodstvena vrednost osnovnog sredstva koje se prodaje.

Na analitičkoj kartici osnovnog sredstva promet prodaje evidentira se na potražnoj strani (izlaz – prodaja). Danom prodaje, zatvara se analitička kartica osnovnog sredstva.

Prodaja osnovnog sredstva evidentira se kroz knjigu izlaznih računa KIR. Ukoliko na prodaju obračunavamo PDV, izlazni račun se kroz KIR sprovodi na isti način kao i kod prodaje robe ili usluga koje smo izvršili u zemlji.

Ukoliko na prodaju osnovnog sredstva nemamo obavezu da obračunamo PDV, izlazni račun za prodaju osnovnog sredstva evidentira se u koloni 9, 16 i 17.

***Knjigovodstveno evidentiranje***

***Primer: Dobitak od prodaje osnovnog sredstva***

Preduzeće je izvršilo prodaju 10 komada radnih stolova po ceni 4.000. Prodajna vrednost stolova je 40.000 dinara, uvećana za PDV po stopi od 20% u iznosu od 8.000 dinara. Troškovi oglašavanja u novinama iznose 800 dinara, PDV 20% 160 dinara; fakturna vrednost dobavljača 960,00

***Knjigovodstvena vrednost radnih stolova:***

* Nabavna vrednost 45.000
* Ispravka vrednosti 8.625
* Sadašnja vrednost (45.000 – 8.625) = 36.375

Troškovi prodaje (oglašavanje prodaje) evidentiraće se na računu 5350 – troškovi oglašavanja u novinama, te stoga neće uticati na korekciju dobitaka od prodaje stolica.

***Napomena***

Prodaja je izvršena ubrzo po donošenju odluke o prodaji, pa preduzeće nije imalo obavezu da izvrši reklasifikaciju stalne imovine na zalihe (prenos sa računa 0231 na račun 140).

Rekapitulacija:



Kontiranje:

1. Po prodaji osnovnog sredstva, po računu kupcu u knjigovodstvu će se sprovesti sledeća knjiženja (za fakturnu vrednost kupcu duguje konto 2040; za obavezu za PDV potražuje konto obaveze 4700; pošto je prodata oprema, konto opreme potražuje za iznos njene nabavne vrednosti, a ukupna ipravka vrednosti datog osnovnog sredstva obračunata do dana prodaje osnovnog sredstva, sprovodi se na kontu 0293 na dugovnoj strani. S obzirom da je prodajna vrednost stolova veća od njihove sadašnje vrednosti ostvaren je dobitak od prodaje. Dobitak od prodaje kao razlika između prodajne i knjugovodstvene vrednosti evidentira se na kontu 6700 na potražnoj strani:



2. Po dobijenom ulaznom računu po osnovu troškova oglašavanja u knjigovodstvu se sprovodi knjiženje ulaznog računa za troškove oglašavanja:



***Primer: Gubitak od prodaje opreme***

Preduzeće je izvršilo prodaju 10 komada radnih stolova po ceni 3.000. Prodajna vrednost stolova je 30.000 dinara, uvećana za PDV po stopi od 20% u iznosu od 6.000 dinara. Troškovi oglašavanja u novinama iznose 800 dinara, PDV 20% 160 dinara; fakturna vrednost dobavljača 960,00

***Knjigovodstvena vrednost radnih stolova:***

* Nabavna vrednost 45.000
* Ispravka vrednosti 8.625
* Sadašnja vrednost (45.000 – 8.625) = 36.375

Troškovi prodaje (oglašavanje prodaje) evidentiraće se na računu 5350 – troškovi oglašavanja u novinama, te stoga neće uticati na korekciju dobitaka od prodaje stolica

Rekapitulacija:



Kontiranje:

1. Po prodaji osnovnog sredstva, po računu kupcu u knjigovodstvu će se sprovesti sledeća knjiženja (za fakturnu vrednost kupcu duguje konto 2040; za obavezu za PDV potražuje konto obaveze 4700; pošto je prodata oprema, konto opreme potražuje za iznos njene nabavne vrednosti, a ukupna ipravka vrednosti datog osnovnog sredstva obračunata do dana prodaje osnovnog sredstva, sprovodi se na kontu 0293 na dugovnoj strani. S obzirom da je prodajna vrednost stolova manja od njihove sadašnje vrednosti ostvaren je gubitak od prodaje. Gubitak od prodaje kao razlika između prodajne i knjugovodstvene vrednosti evidentira se na kontu 5700 na dugovnoj strani:



2. Po dobijenom ulaznom računu po osnovu troškova oglašavanja u knjugovodstvu se sprovodi knjiženje ulaznog računa:



***Primer: Prodaja opreme kada na korekciju dobitka utiču i dodatni troškovi prodaje***

Preduzeće je izvršilo prodaju 10 komada radnih stolova po ceni 4.000. Prodajna vrednost stolova je 40.000 dinara, uvećana za PDV po stopi od 20% u iznosu od 8.000 dinara. Troškovi oglašavanja u novinama iznose 800 dinara, PDV 20% 160 dinara; fakturna vrednost dobavljača 960,00

***Knjigovodstvena vrednost radnih stolova:***

* **Nabavna vrednost** 45.000
* **Ispravka vrednosti** 8.625
* **Sadašnja vrednost** (45.000 – 8.625) = 36.375
* **Troškovi prodaje** - računovodstvenim politkama određeno je da se dodatni troškovi koji nastaju po osnovu prodaje stalnih sredstava, iskazuju kao sastavni deo, odnosno korekcija dobitka ili gubitka od prodaje osnovnih sredstava.

Rekapitulacija:



Kontiranje:

1. Po prodaji osnovnog sredstva, po računu kupcu u knjigovodstvu će se sprovesti sledeća knjiženja (za fakturnu vrednost kupcu duguje konto 2040; za obavezu za PDV potražuje konto obaveze 4700; pošto je prodata oprema, konto opreme potražuje za iznos njene nabavne vrednosti, a ukupna ipravka vrednosti datog osnovnog sredstva obračunata do dana prodaje osnovnog sredstva, sprovodi se na kontu 0293 na dugovnoj strani. S obzirom da je prodajna vrednost stolova veća od njihove sadašnje vrednosti ostvaren je dobitak od prodaje. Dobitak od prodaje kao razlika između prodajne i knjugovodstvene vrednosti evidentira se na kontu 6700 na potražnoj strani:



2. Po dobijenom ulaznom računu po osnovu troškova oglašavanja u knjigovodstvu se sprovodi knjiženje, kojim se koriguje dobitak za iznos dodatnih troškova na računu 670 stavovima: Konto odbitka PDV 2700 duguje za iznos PDV na računu, obaveza prema dobavljaču sprovodi se na kotnu dobavljača 4350 na strani potražuje, nabavna vrednost (iznos troškova prodaje) koriguje – umanjuje dobitak od prodaje radnih stolova i sprovodi se u stornu (minusno) na kontu 6700 na strani potražuje:

